JKCL-KABUM-03-GA-083-015-wylie
!__'jam mgon bla ma'i rnam thar gsol 'debs snying po ngo mtshar bdud rtsi'i nying khu bzhugs so/____/chos dbyings kun khyab mkhyen gnyis ye shes sems/____/dag pa'i zhing kun sgyu 'phrul rgya mtsho'i dpal/____/bdag sogs 'dul phyir 'khor lo'i dbang phyug tshul/____/'jam dbyangs chos kyi blo gros gsol ba 'debs/____/'phags bod bstan pa'i shing rta bsgrangs yas kyi/____/ye shes spyi gzugs mkhyen brtse'i dbang po nyid/____/bsam bzhin bstan 'gro'i dpal du sku sprul nas/____/rdo rje'i lung gis bsngags la gsol ba 'debs/____/rdo rje gdan dngos kaHthog chos kyi khrir/____/zhabs pad bkod cing kun gzigs chos rgya mtshos/____/sdom pa gsum gyi theg mchog rgyal thabs bkod/____/gsan bsam rnam thar rgyas la gsol ba 'debs/____/phyi nang rig pa'i gnas kun thugs su chud/____/'chad rtsod rtsom pas dag pa'i rnam thar bskyangs/____/smin grol chos kyi 'byung gnas bstan mchog gi/__shing rta gcig pur gyur la gsol ba 'debs/____/rim gnyis ting 'dzin yon tan mnga' dbang 'byor/____/gzungs dang spobs pa'i gter mdzod dngos su grol/____/zab rgyas mdo rgyud gsang ba gzigs pas rtogs/____/'dzin spel sdud pa'i byed por gsol ba 'debs/____/bka' gdams gsar rnying lam 'bras mar shangs kyi/____/bka' brgyud zhi gcod jo zhal dus 'khor lo/____/snga 'gyur bka' gter yongs rdzogs legs gsan cing /____/gangs can khyab par spel la gsol ba 'debs/____/don gyi spangs rtogs 'phags pa'i go 'phang brnyes/____/tshur mthong mdzad pa chos dang mthun par ston/____/chos brgyad bsnyems bral re dogs mdud pa grol/____/'khrul zhig rnal 'byor dbang phyug gsol ba 'debs/____/rtsa gsum lha yi dgyes zhal dus kun gzigs/____/chos kyi sgo gtad byin brlabs rgyun bsnyen pas/____/don gnyis lhun grub bstan 'gro'i rgud sel ba'i/____/phan bde'i nyin byed chen por gsol ba 'debs/____/kun bzang rdo rje'i rnam thar mthar son te/____/tha ma'i mdzad pa ngo mtshar bcas te bstan/____/slar yang bstan dang lhag ma'i gdul bya'i phyir/____/sprul pa'i nyin byed 'char la gsol ba 'debs/____/dpal mgon bla ma'i rnam thar rjes dran pas/____/gsol ba btab bzhin bdag gis mngon du gyur/____/ci mdzad legs mthong mos gus skya rengs kyis/____/dgongs brgyud nyin byed snying la 'dren gyur cig__/mgon khyod byang chub mngon brnyes tshul bstan tshe/____/nye ba'i sras su gyur nas thugs mdzod 'dzin/____/mnyes pa gsum gyis thugs yid gcig 'dres nas/____/'jam mgon mdzad pa mtha' dag bsgrub nus shog__/ces pa'ang rje btsun thams cad gzigs pa'i zhal slob rgyal rtse khro dga'i sras sprul sku rin po ches lha rdzas kyi rten dang bcas/__dge slong dam chos grags pas kyang bskul ngor 7bla ma 'jam pa'i rdo rjes su bzung ba'i mdo khams ba mkhyen brtse'i 'od zer bkra shis dpal 'byor gyis sku gdung rin po che'i spyan sngar bris shing gsol ba btab pa dge legs su gyur cig__/